Trakų dominikonų bažnyčia

Trakų dominikonų bažnyčia – buvusi bažnyčia Trakų mieste, Senamiestyje, Trakų pusiasalio pilies teritorijoje. Išlikę nebaigtos statyti bažnyčios pamatai.

 Istorija 

1678 m. Trakų vaivada Marijonas Oginskis išsirūpino leidimą Trakų pusiasalio pilyje įkurdinti vienuolius dominikonus. 1688 m. jiems atiduota benediktinių bažnyčia su vienuolynu, kol bus pastatytas naujas, M. Oginskis jiems paskyrė Rykantus, Lorensavo ir Veličkovo dvarelius, kitus palivarkus. Benediktinių bažnyčiai supuvus, 1733 m. dominikonai jos vietoje pastatė naują medinę.

1768 m. Seimo nutarime dominikonai Trakų vaivadai Aleksandrui Pociejui pasižadėjo pastatyti pastogę seimeliams, kalėjimą, įrengti archyvą žemės ir pilies teismų aktams laikyti.MUZIEJUS TRAKŲ DOMINIKONŲ VIENUOLYNO PASTATUOSE: ISTORIJA, IDĖJOS, PERSPEKTYVOS. Museums.lt (tikrinta 2025-11-30). Apie 1770–1773 m. pusiasalio pilies teritorijoje pastatytas naujas medinis dominikonų vienuolynas. 1779 m. gegužės 10 d. pradėta statyti mūrinė bažnyčia pagal architekto Augustino Kosakovskio projektą, 1784 m. darbai sustojo, bet buvo atnaujinti 1789 m. – jo darbą tęsė Martynas Knakfusas.Trakų buv. Dominikonų vienuolynas. Svjokubokelias.eu (tikrinta 2025-11-30). Pusiasalio pilies pirmajame kieme, abipus pietinio gynybinio griovio, imta statyti 46 m ilgio ir 28 m pločio trinavė bažnyčia su dviem bokštais pagrindiniame vakarų fasade. Pamatams panaudota dalis nugriautų pilies vartų bokšto mūrų.Buvęs Trakų Dominikonų vienuolynas. Pamatyklietuvoje.lt (tikrinta 2025-11-30). Bažnyčia liko neužbaigta, pritrūkus lėšų ji sumūryta tik iki pirmųjų langų.Sakralinio meno muziejus. Exploretrakaivilnius.lt (tikrinta 2025-11-30). Nebaigtas bažnyčios bokštas virto varpine.Dominikonai Trakuose. Gideo.eu (tikrinta 2025-11-30). 1794 m. sudegė vienuolynas. 1798 m. pastatytas naujas ir laikina bažnyčia.

1812 m. prancūzmečiu Napoleono Didžioji armija bažnyčią nuniokojo ir pavertė sandėliu, o varpinė sudegė. 1812–1817 m. vienuolyne buvo įsikūrusi Rusijos kariauna. 1822 m. vienuolyno prioras Liudvikas Glovickis sumanė nebaigtą bažnyčią rekonstruoti į vienuolyną su koplyčia. 1822 m. rugpjūčio 4 d. koplyčia pašventinta kaip Trakų šv. Arkangelo Mykolo koplyčia, ji buvo 22 uolekčių ilgio ir 13 pločio. 1848 m. koplyčia atnaujinta. 1857 m. V. Syrokomlė mini, kad ant sienų kabo Marijos dangun ėmimo ir kiti paveikslai.

1864 m. birželio 16 d. vienuolynas uždarytas, jame įsikūrė Trakų apskrities policijos valdyba, kitos valdžios įstaigos, o koplyčioje – apskrities teismo archyvas. Varpai buvo perduoti Merkinės stačiatikių cerkvei. Lorensavo palivarke apgyvendinta 16 stačiatikių šeimų. Po I pasaulinio karo koplyčioje įrengtas sandėlis.Trakų buv. dominikonų vienuolynas (XVII-XIX a.). Trakai-visit.lt (tikrinta 2025-11-30). XX a. tarpukariu vienuolyne veikė Lenkijos pasienio policija, sovietmečiu pastatas atiteko KGB ir milicijai.

 Galerija 

 Šaltiniai 

 Literatūra 
 Filipavičienė G. Dominikonų bažnyčia ir vienuolynas. Korpuso 03 (buv. bažnyčios bokštų) pritaikymas Trakų istorijos muziejui. – Vilnius, UAB „Senojo miesto architektai“, 2003.

 Nuorodos 
 Buvęs Trakų dominikonų vienuolynas 

Kategorija:Trakai
Kategorija:Trakų rajono bažnyčios
Kategorija:Neišlikusios Lietuvos bažnyčios